google/wiki40b huggingface dataset:
Παγκόσμιο πρωτάθλημα Φόρμουλα 1 (1954)

Το 1954 διεξήχθη το 5ο Παγκόσμιο πρωτάθλημα Φόρμουλα 1. Ξεκίνησε στις 17 Ιανουαρίου από την Αργεντινή και ολοκληρώθηκε στις 24 Οκτωβρίου, στην Ισπανία, μετά από 9 αγώνες. Νικητής ήταν ο Χουάν Μανουέλ Φάντζιο.

Σύνοψη

Την χρονιά αυτή υπήρχαν σημαντικές αλλαγές στους κανονισμούς, με την FIA να επιτρέπει την χρησιμοποίηση αυτοκινήτων με κινητήρα 2,5 λίτρων. Από το Γαλλικό γκραν πρι, η Μερτσέντες αποφασίζει την επιστροφή της στο πρωτάθλημα, με ένα αυτοκίνητο διαφορετικό από ό,τι είχε εμφανιστεί μέχρι τότε από άποψη σχεδίασης. Η Mercedes-Benz W 196 είχε οκτακύλινδρο κινητήρα 2,5 λίτρων, ενώ οι ρόδες ήταν καλυμμένες. Ο Φάντζιο ξεκίνησε δυναμικά το πρωτάθλημα αγωνιζόμενος με την ομάδα της Maserati, σημειώνοντας δύο νίκες στα πρώτα δύο Ευρωπαϊκά γκραν πρι, εν αναμονή της εισόδου της Μερτσέντες. Από εκεί και μετά, πέρασε στην ομάδα της Μερτσέντες με την οποία νίκησε στο Γαλλικό γκραν πρι. Η Φερράρι με τον Γκονσάλες νίκησε στο Σίλβερστόουν, εκμεταλλευόμενη τα προβλήματα που δημιουργούσε το πρωτοποριακό κατά τ' άλλα αμάξωμα στη Μερτσέντες. Η τελευταία παρουσίασε από την Γερμανία ένα νέο μοντέλο, με ελαφρές διαφορές στο αμάξωμα, με το οποίο ο Φάντζιο νίκησε στο Γερμανικό, το Ελβετικό και το Ιταλικό γκραν πρι. Στο τελευταίο γκραν πρι στην Ισπανία, νικητής ήταν ο Μάικ Χόθορν με Φερράρι. Στο Ιντιανάπολις 500 νικητής ήταν για δεύτερη συνεχόμενη φορά ο Μπιλ Βούκοβιτς.
Πανελλήνιο πρωτάθλημα ποδοσφαίρου ανδρών 1912

Το πανελλήνιο πρωτάθλημα ποδοσφαίρου του 1912 διοργάνωσε η Τεχνική Επιτροπή Ποδοσφαιρίσεως ΤΕΠ του Συνδέσμου Ελληνικών Αθλητικών & Γυμναστικών Σωματείων ΣΕΑΓΣ, όπως ονομαζόταν τότε ο ΣΕΓΑΣ. Διεξήχθη κατά το χειμώνα και την άνοιξη του έτους, με το Σύλλογο Ποδοσφαιρίσεως Γουδή να αναδεικνύεται πρωταθλητής .
Σε αντίθεση με τις πρόσφατες διοργανώσεις, σημειώθηκε αυξημένη συμμετοχή και συγκεκριμένα ομάδων από τους εξής πέντε (5): ΣΠ Γουδή, Εθνικός Γυμναστικός Σύλλογος Αθηνών, Πανελλήνιος Ποδοσφαιρικός Όμιλος (κάτοχος του τελευταίου τίτλου και μετέπειτα Παναθηναϊκός), Ποδοσφαιρικός Όμιλος Αθηνών (από τον οποίο είχε προκύψει ο προηγούμενος) και Σχολή Ευελπίδων. Δεν εκπροσωπήθηκε η περιοχή του Πειραιά με το σχεδόν μόνιμα μετέχοντα Πειραϊκό Σύνδεσμο.
Το σύστημα διεξαγωγής προέβλεπε, κατά τα συνήθη, μονές συναντήσεις και πιθανότατα όλες πραγματοποιήθηκαν στο Ποδηλατοδρόμιον του Νέου Φαλήρου στη θέση του σημερινού σταδίου Καραϊσκάκης. Ο περιμετρικός του στίβος ποδηλασίας, αφενός όριζε το χώρο με τις μεγαλύτερες διαστάσεις για τέλεση ποδοσφαιρικών αναμετρήσεων στην Αθήνα και τον Πειραιά της εποχής, αφετέρου επέτρεπε την παρακολούθηση από περισσότερους θεατές λόγω της επικλινούς του διαμόρφωσης.
Windows Live Help Community

Κατάργηση

Το Windows Live Help Community καταργήθηκε στις 15 Ιουνίου του 2008 και τώρα ανακατευθύνει στη Βοήθεια του Windows Live.
Διοργανώσεις Ε.Π.Σ. Πέλλας 2016–17

Β΄ Κατηγορία

Σε δυο ομίλους (14 και 11 ομάδων) διεξήχθη η Β κατηγορία του πρωταθλήματος. Πέντε συνολικά ομάδες  θα ανεβούν κατηγορία, οι τρεις πρώτες του 1ου ομίλου και οι 2 πρώτες του 2ου ομίλου.
Ουρικό οξύ

Βιολογία

Η σύνθεση του ουρικού οξέος στον οργανισμό γίνεται από τα προϊόντα πουρινικών ενώσεων ξανθίνη και υποξανθίνη, με μεσολάβηση του ενζύμου ξανθινοξειδάση (οξειδάση της ξανθίνης). Στους ανθρώπους το ουρικό οξύ είναι το τελικό προϊόν μεταβολισμού των πουρινών και αποβάλλεται κυρίως (σε ποσοστό περίπου 70%) μέσω των νεφρών στα ούρα. Στα πτηνά και στα ερπετά το ουρικό οξύ είναι επίσης το τελικό προϊόν του μεταβολισμού των πουρινών, αλλά εκκρίνεται σε στερεά μορφή με τα κόπρανα. Σε άλλα θηλαστικά ο μεταβολισμός συνεχίζεται εντός του οργανισμού, με το ένζυμο ουρικάση να οξειδώνει το ουρικό οξύ σε αλλαντοΐνη. Το ουρικό οξύ είναι ισχυρά αναγωγική ένωση (δότης ηλεκτρονίων) και επομένως μπορεί να δράσει ως αντιοξειδωτικός παράγοντας.

Παθολογία

Αυξημένα επίπεδα ουρικού οξέος στο αίμα οδηγούν στην κατάσταση που ονομάζεται υπερουριχαιμία. Αυτή δηλώνει ότι η ισορροπία μεταξύ της διάσπασης των πουρινών εντός του οργανισμού και της αποβολής του ουρικού οξέος έχει διαταραχθεί, δηλαδή είτε παράγεται περισσότερο ουρικό οξύ από το φυσιολογικό (ή, ισοδύναμα, εισάγεται στον οργανισμό μεγάλη ποσότητα πουρινών), είτε η αποβολή του ουρικού οξέος είναι ατελής με αποτέλεσμα τη συσσώρευσή του. Η κατάσταση αυτή δεν συνιστά από μόνη της νόσο, ούτε έχει παθολογικά συμπτώματα. Σχετίζεται όμως με την ουρική αρθρίτιδα, η οποία εμφανίζεται με μορφή φλεγμονής και πόνου στα άκρα (κυρίως στα πόδια), και με την νεφρολιθίαση (λίθοι ουρικού οξέως), η οποία μπορεί να εκδηλωθεί με μορφή κωλικού ή αιματουρίας.
Τα αίτια της υπερουριχαιμίας μπορεί να είναι είτε η αυξημένη παραγωγή ουρικού οξέος (π.χ. λόγω γενετικών/κληρονομικών παραγόντων ή διατροφής) είτε η μειωμένη απέκκρισή του (π.χ. λόγω νεφρικής δυσλειτουργίας που προσβάλλει ένα ποσοστό 5-25% των ανθρώπων, ή λήψης κάποιων φαρμάκων).
Η αντίθετη κατάσταση (υποουριχαιμία) είναι πιο σπάνια και σχετίζεται με έλλειψη σιδήρου (αναιμία) ή μολυβδαινίου, δύο στοιχείων που είναι απαραίτητα για την λειτουργία της ξανθινοξειδάσης.
Βολτέρρα

Ιστορία

Η πόλη αποτέλεσε νεολιθικό οικισμό και σημαντικό κέντρο των Ετρούσκων, με πρωτότυπο πολιτισμό. Πιστεύεται ότι το μέρος κατοικείται αδιάσπαστα από τουλάχιστον από τον 8ο αιώνα π.Χ. Κατά τους χρόνους της αρχαίας Ρώμης έγινε municipium, Ισοπολίτιδα πόλη. Η πόλη ήταν κατοικία επισκόπου κατά τον 5ο αιώνα, και η επισκοπική της εξουσία εδραιώθηκε τον 12ο αιώνα. Με την παρακμή της επισκοπικής εξουσίας, η Βολτέρρα αποτέλεσε στόχο ενδιαφέροντος για τους Φλωρεντινούς, οι οποίοι και την κατέλαβαν. Η διοίκηση της Φλωρεντίας δεν ήταν πάντα δημοφιλής, και κατά καιρούς η δυσαρέσκεια ξέσπαγε σε επαναστάσεις, τις οποία κατέστειλε η Φλωρεντία.
Ο Πέρσιους (Persius) ο Ρωμαίος σατυρικός με Ετρουσκικές ρίζες, και ο ζωγράφος του Μανιερισμού Ντανιέλε ντα Βολτέρρα (Daniele da Volterra), ήταν από τη Βολτέρρα.
Ο ποιητής Τζάκοπο ντα Λεόνα (Jacopo da Leona) ήταν δικαστής στη Βολτέρρα το 13ο αιώνα.
Όταν έπεσε η Δημοκρατία της Φλωρεντίας του 1230, η Βολτέρρα πέρασε υπό τον έλεγχο των Μεδίκων και αργότερα ακολούθησε την ιστορία του Μεγάλου Δουκάτου της Τοσκάνης.

Συγκοινωνία

Η Βολτέρρα έχει μία στάση στη σιδηροδρομική γραμμή Τσετσίνα-Βολτέρρα (Cecina-Volterra), που ονομάζεται Volterra Saline - Pomarance (Βολτέρρα Σαλίνε – Πομαράντσε), λόγω της θέσης της στην κοινότητα Σαλίνε ντι Βολτέρρα (Saline di Volterra).
Αγέλη

Στην αρχαία Κρήτη και την αρχαία Σπάρτη, αγέλη ήταν η ονομασία ομάδων στις οποίες εντάσσονταν οι νέοι.
Στην Κρήτη οι νέοι, εντάσσονταν σε αγέλες από την ηλικία των 18 ετών ως και την ώρα του γάμου τους, όπου ζούσαν όλοι μαζί. Είχαν κοινό συσσίτιο, ασκούνταν και γυμνάζονταν, και συντηρούνταν με έξοδα της πολιτείας. Ως μέλη της αγέλης, οι νέοι ονομάζονταν «αγελαίοι», ενώ ο αρχηγός της ομάδας ονομαζόταν «αγελάτης». Ο αγελάτης μπορούσε να ασκήσει ποινική εξουσία στα υπόλοιπα μέλη της αγέλης, ενώ οι αρχές της πόλης επιτηρούσαν τον αγελάτη.
Στη Σπάρτη τα αρσενικά παιδιά κατατάσσονταν σε αγέλες από τα 7 ως τα 30 τους χρόνια. Όσοι ανήκαν στην αγέλη της Σπάρτης, χωρίζονταν σε τρεις τάξεις: στα «παιδιά» (17-18 ετών), στους «μελλείρινες» (18-20 ετών) και στους «είρηνες» (20-30 ετών). Υπάρχουν αναφορές και για διαφορετική οργάνωση των ομάδων των νέων στη Σπάρτη, με χωρισμό σε «βούες», ανάλογο των σχολικών τάξεων, και σε «ίλες», στις οποίες γινόταν στρατιωτική εκπαίδευση. Η σχέση της αγέλης με τις δύο άλλες ομαδοποιήσεις δεν είναι εξακριβωμένη. Άλλοτε ταυτίζεται με τη βούα, άλλοτε με την ίλα, ενώ, σύμφωνα με μία άλλη άποψη, η βούα ήταν υποδιαίρεση της αγέλης.
Ντίλμα Ρούσεφ

Βιογραφία

Ο πατέρας της ήταν δικηγόρος καταγόμενος από την Βουλγαρία, ενώ η μητέρα της Βραζιλιάνα δασκάλα. Κατά την διάρκεια των σπουδών της στο Πανεπιστήμιο του Ρίο ήρθε σε επαφή με την παράνομη τότε μαρξιστικής οργάνωση Comando de Libertação Nacional — COLINA (Διοίκηση Εθνικής Απελευθέρωσης), με την ίδια να αποτελεί αργότερα έναν από τους 6 επικεφαλής της οργάνωσης VAR Palmares. Συνελήφθη το 1970 από την δικτατορική κυβέρνηση του 1964 και βασανίστηκε.  
Τον Ιανουάριο του 2003 ο ντα Σίλβα ανέθεσε στην Ρούσεφ το υπουργείο Ορυχείων και Ενέργειας της Βραζιλίας. Παρέμεινε στην θέση της υπουργού μέχρι τον Ιούνιο του 2005. Τότε ανέλαβε προσωπάρχης του γραφείου του προέδρου Λούλα ντα Σίλβα.
Στα τέλη Μαρτίου του 2010 ανακοίνωσε την υποψηφιότητά της για την θέση του Προέδρου της Βραζιλίας, καθώς το σύνταγμα της χώρας δεν επέτρεπε στον ντα Σίλβα και τρίτη θητεία. Στον πρώτο γύρο των εκλογών κατάφερε να συγκεντρώσει το 46,91% των ψήφων, 14 περίπου μονάδες πάνω από τον βασικό της αντίπαλο Ζοζέ Σέρα (32,61%), αλλά δεν εξασφάλισε την απαιτούμενη πλειοψηφία, παρά τις προβλέψεις των περισσοτέρων προεκλογικών δημοσκοπήσεων. 
Στον επαναληπτικό γύρο των προεδρικών εκλογών το 2010, η Ρούσεφ έλαβε ποσοστό 56,05% έναντι 43,94% του Σέρα. Μετά την επιτυχία της δήλωσε πως θα ακολουθήσει τις πολιτικές του προκατόχου της Λούλα ντα Σίλβα, ενώ θα επιχειρήσει να συνεργαστεί και με την αντιπολίτευση. 
Στις προεδρικές εκλογές του 2014 επανεξελέγη πρόεδρος στον δεύτερο γύρο. Στην αναμέτρηση της 5ης Οκτωβρίου τερμάτισε στην πρώτη θέση, χωρίς ωστόσο να εξασφαλίσει την απαραίτητη πλειοψηφία. Η διαδικασία οδηγήθηκε σε επαναληπτικό γύρο, με αντίπαλό της τον Αέσιο Νέβες του Σοσιαλδημοκρατικού Κόμματος. Η Ρούσεφ ορκίστηκε για 2η θητεία την 1η Ιανουαρίου 2015.
Είναι παντρεμένη 2 φορές και έχει μια κόρη. Στο παρελθόν είχε ανακοινώσει πως έπασχε από λέμφωμα, σε αρχικό στάδιο, το οποίο αντιμετώπισε με άμεση επέμβαση αφαίρεσης όγκου.
Στις 18 Απριλίου 2016, το κοινοβούλιο ψήφισε υπέρ του να προχωρήσει στη Γερουσία η διαδικασία καθαίρεσης της Ρούσεφ από την προεδρική θέση. Αιτία είναι η φερόμενη ως εμπλοκή της σε μια προσπάθεια να παρουσιαστεί τεχνητά μεγαλύτερο πλεόνασμα στον προϋπολογισμό μέσω δανείων. Η ίδια αρνείται ότι διέπραξε κάποιο αδίκημα.
Στις 12 Μαΐου 2016 η Γερουσία ψήφισε υπέρ της αναστολής καθηκόντων της προέδρου μέχρι να αποφανθεί η ίδια αν είναι η Ρούσεφ ένοχη ή αν την αθωώσει. Ο αντιπρόεδρος Μικέλ Τεμέρ ανέλαβε υπηρεσιακός πρόεδρος για το χρονικό διάστημα αναστολής καθηκόντων της Ρούσεφ.
Η Γερουσία ψήφισε υπέρ της καθαίρεσης της προέδρου Ρούσεφ στις 31 Αυγούστου 2016, με ψήφους 61–20.
Νάλτσικ

Ιστορία

Το έδαφος του σύγχρονου Νάλτσικ ήταν παλαιότερα γνωστό ως Σλαμπάντα. Κατοικήθηκε από γηγενείς Καμπαρντιανούς, Μπαλκάρ, Τσετσένους, Αντέκι και Τσερκέζους μέχρι περίπου το 1743: οι ομάδες περιστασιακά συγκρούονταν και αμφισβητούσαν τις διεκδικήσεις τους στην περιοχή. Η σύγχρονη πόλη χρονολογείται από τις αρχές του 19ου αιώνα, όταν η επεκτεινόμενη Ρωσική Αυτοκρατορία έχτισε ένα φρούριο εποικίζοντας τους Ορεινούς Εβραίους το 1818. Η ημερομηνία αυτή εμφανίζεται στο εθνόσημο της πόλης. Με την ίδρυση της πόλης του Νάλτσικ, οι διαφορές μεταξύ των ιθαγενών ομάδων ηρέμησαν και ζωή βελτιώθηκε για τους ανθρώπους της περιοχής.
Το 1838, ένας ρωσικός στρατιωτικός οικισμός ιδρύθηκε στην πόλη, και μετά την Ρωσική Επανάσταση του 1917, το 1921 το Νάλτσικ έγινε το διοικητικό κέντρο της Αυτόνομης Περιφέρειας Καμπαρντίν. 
Η λέξη "Νάλτσικ" κυριολεκτικά σημαίνει "μικρό πέταλο" στα Καμπαρντιανά (ή Κιρκασιανά, μια βορειοδυτική καυκασιανή γλώσσα) και στα Καρατσάι-Μπαλκάρ (Τουρκική γλώσσας). Είναι ένα υποκοριστικό του na'l, μια κοινή λέξη της Μέσης Ανατολής (αραβικά, περσικά, τουρκικά) για το "πέταλο", πιθανώς από την αρχαία Σκυθική λέξη "nalak" (πέταλο). Η πόλη του Νάλτσικ ονομάστηκε έτσι λόγω της διαμόρφωσής του όπως περιβάλλεται από τα γύρω βουνά, και το ποτάμι Νάλτσικ ονομάστηκε έτσι από την πόλη που διασχίζει.
Κατά τη διάρκεια του Β΄ Παγκοσμίου Πολέμου, το Νάλτσικ ήταν κατεχόμενο από τη Ναζιστική Γερμανία και τη Ρουμανία από τις 28 Οκτωβρίου 1942 έως τις 1 Ιανουαρίου 1943. Η πόλη υπέστη σοβαρές ζημιές κατά τη διάρκεια της σύγκρουσης. Ο εβραϊκός πληθυσμός του Νάλτσικ, ως επί το πλείστον Ορεινοί Εβραίοι, υπέστησαν βάναυσο ξυλοδαρμό και τεράστια ζημιά στα χέρια των Ρουμάνων υπό τις διαταγές των Ναζί. Ωστόσο, οι Εβραίοι του Νάλτσικ ήταν σε θέση να επιβιώσουν από την εισβολή, επειδή είχαν μερικώς αναμειχθεί με τους γείτονές τους.
Το Νάλτσικ επιλέχθηκε ως "η δεύτερη πιο καθαρή πόλη της Ρωσίας" το 2003.
Στις 13 Οκτωβρίου 2005, το Νάλτσικ δέχθηκε επίθεση από μια μεγάλη ομάδα μαχητών του Γιαρμούκ Τζαμάατ με ηγέτες τους Σαμίλ Μπασάγιεφ και τον Άνζορ Αστεμίροφ. Στοχεύθηκαν τα κτίρια σχετιζόμενα με τις ρωσικές δυνάμεις ασφαλείας και σκοτώθηκαν τουλάχιστον 14 άμαχοι και τραυματίστηκαν 115 άτομα. Τριάντα πέντε αστυνομικοί σκοτώθηκαν στις μάχες και ογδόντα εννέα μαχητές, συμπεριλαμβανομένου του εξέχοντος ηγέτη Ιλία Γκορτσχάνοφ σκοτώθηκαν ενώ άλλοι 59 συνελήφθησαν.

Διοικητική και δημοτική κατάσταση

Εντός του πλαισίου των διοικητικών διαιρέσεων, μαζί με τις τέσσερις αγροτικές περιοχές, ενσωματώνεται ως πόλη της δημοκρατίας σημασίας του Νάλτσικ—διοικητική μονάδα με κατάσταση ίση με αυτή των επαρχιών. Ως δημοτική διαίρεση, η πόλη της δημοκρατικής σημασίας του Νάλτσικ έχει ενσωματωθεί ως Αστικό Οκρούγκ του Νάλτσικ.

Αθλητισμός

Η ΠΦΚ Σπαρτάκ Νάλτσικ είναι ένας ποδοσφαιρικός σύλλογος που εδρεύει στο Νάλτσικ και αγωνίζεται στην Ρωσική Πρέμιερ Λιγκ. Το Παγκόσμιο Πρωτάθλημα Σκακιού Γυναικών του 2008 διεξήχθη στο Ναλτσίκ, από τις 28 Αυγούστου έως τις 18 Σεπτεμβρίου 2008.
Μεταγραφή Γουίλι

Η Μεταγραφή Γουίλι είναι μέθοδος μεταγραφής του θιβετιανού αλφαβήτου χρησιμοποιώντας μόνο τα γράμματα που διατίθοννται σε μια τυπική αγγλική γραφομηχανή. Φέρει το όνομα του Τάρελ Β. Γουάιλι, ο οποίος περιέγραψε το σύστημα σε ένα άρθρο, Ένα Τυποποιημένο Σύστημα της Θιβετιανής Μεταγραφής, που δημοσιεύθηκε το 1959. Στη συνέχεια έγινε απαραίτητη για τις θιβετιανές μελέτες, ειδικά στις Ηνωμένες Πολιτείες.
Κάθε μέθοδος μεταγραφής της θιβετιανής γλώσσας είναι αντιμέτωπη με ένα δίλημμα: θα έπρεπε να επιδιώξει να αναπαράγει με ακρίβεια τους ήχους των προφορικών θιβετιανών, ή την ορθογραφία των γραπτών θιβετιανών; Αυτές διαφέρουν ευρέως καθώς η θιβετιανή ορθογραφία τυποποιήθηκε τον 11ο αιώνα, ενώ η προφορά συνέχισε να εξελίσσεται, σε σχέση με την αγγλική και γαλλική ορθογραφία, η οποία αντανακλά ύστερη Μεσαιωνική προφορά.
Οι προηγούμενες μέθοδοι μεταγραφής σκόπευαν να μοιράσουν τους δύο στόχους και δεν το πετύχαιναν τέλεια. Η μεταγραφή του Γουίλι σχεδιάστηκε ακριβώς για να μεταγράψει το θιβετιανό αλφάβητο όπως γραφόταν, η οποία οδήγησε στην αποδοχή του σε ακαδημαϊκές και ιστορικές μελέτες. Δεν προορίζεται να αντιπροσωπεύσει την προφορά των θιβετιανών λέξεων.
Αλί Ντεμί (συνοικία)

Η Συνοικία Αλί Ντεμί (αλβανικά: Lagja e Ali Demit‎) είναι συνοικία η οποία βρίσκεται στα Τίρανα της Αλβανίας. Έλαβε την ονομασία της προς τιμήν του Αλί Ντεμί, ήρωα του Β΄ Παγκοσμίου Πολέμου. Η ομώνυμη οδός αποτελεί την κύρια οδική αρτηρίας της. Η γειτονική συνοικία Μιχάλ Γκραμένο αναφέρεται, ορισμένες φορές, ως μέρος της ευρύτερης συνοικίας Αλί Ντεμί.
Η συγκεκριμένη συνοικία ήταν μία εκ των πτωχότερων των Τιράνων, κατά την διάρκεια της κομμουνιστικής καθεστωτικής περιόδου, κατάσταση στην οποία διατηρείται έως σήμερα.
Ρωσική ποδοσφαιρική Πρέμιερ-Λίγκα

Ιστορία

Η Ρωσική ποδοσφαιρική Πρέμιερ-Λίγκα ιδρύθηκε το 2001, ενώ από το 2002 και μετά ασχολείται με τη διεξαγωγή του Πρωταθλήματος Ρωσίας στο ποδόσφαιρο (μέχρι και το 2001 συμμετείχε στην Ένωση Επαγγελματικού Ποδοσφαίρου).
Βαλκανική Ομοσπονδία Τζούντο

Λογότυπο

Το λογότυπο της Βαλκανικής Ομοσπονδίας Τζούντο έχει εξελιχθεί με το πέρασμα του χρόνου.
Drake (Ράπερ)

Βιογραφία

Γεννήθηκε στις 24 Οκτωβρίου του 1986 στην Λεπενου της Αιτολωακαρνανιας. Ξεκίνησε τα πρώτα του βήματα διπλα σε προβατα τα οποια του ειχε αγορασει ο πατερας του Επιθυμώντας να γίνει ράπερ, παράτησε την σειρά το 2007, ακολουθώντας με το πρώτο του άλμπουμ, ''Room for Improvement''. Έκανε δύο ακόμα τραγούδια, το ''Comeback Season'' και το ''So Far Gone'', προτού υπογράψει για την Lil Wayne's Young Money Entertainment το 2009.
O Drake δημιούργησε το πρώτο του άλμπουμ με την βοήθεια στούντιο, το  ''Thank Me Later'' το 2010, το οποίο έγινε 1# στο Bilboard 200 στις Ηνωμένες Πολιτείες της Αμερικής και πάρα πολύ σύντομα αναδείχτηκε πλατινένιο από τον δισκογραφική βιομαχανία της Αμερικής (RIAA).Ύστερα, το 2011 το ''Take Care'' και το 2013 το ''Nothing Was The Same'', το δεύτερο από τα δύο του χάρισε το βραβείο για το καλύτερο άλμπουμ ραπ. Κυκλοφόρησε το τέταρτό του άλμπουμ ''Views''  το 2016.         
Το 2017 ο Ντρέικ κυκλοφόρησε το άλμπουμ ''More Life'', το οποίο δεν περιείχε μόνο το μουσικό είδος της ραπ, χαρακτηρίζοντας το ο ίδιος ως playstyle, παρά κανονικό άλμπουμ. 
To 2018, κυκλοφόρησε το άλμπουμ ''Scorpion'' με κύριο τραγούδι το ''God's Plan'' και το ''Nice For What''. Επίσης συμμετείχε στο τραγούδι των Migos ''Walk It Talk It'' και στο τραγούδι επιτυχία από το πρώτο άλμπουμ του ανερχόμενου ράπερ BlocBoy JB, το ''Look Alive''.

Άλλες ασχολίες

Ο Drake ασχολείται με την μουσική και ως παραγωγός με το ψευδώνυμο Champagne Papi .Επίσης έχει και δική του σειρά ρούχων, δικό του ραδιοφωνικό πρόγραμμα στο Beats Radio 1, συνεργασίες με την Apple Music και χορηγία από την εταιρία ρουχισμού Jordan και είναι πρεσβευτής και υποστηρικτής των Τορόντο Ράπτορς.
Ιμαλία

Αστρονομία

Ο ομώνυμος δορυφόρος Ιμαλία, που ανακαλύφθηκε το 1904 και περιφέρεται γύρω από τον πλανήτη Δία, έχει πάρει το όνομα του από την νύμφη Ιμαλία. Οι δορυφόροι του Δία έχουν ονόματα ερωμένων του θεού.
Τηλεφωνικοί κωδικοί της Ελλάδας

Αυτή είναι μια λίστα των κωδικών κλήσης στην Ελλάδα. Το πρώτο ψηφίο αντιπροσωπεύει το είδος της υπηρεσίας. Το 1 χρησιμοποιείται για σύντομους κωδικούς, το 2 για γεωγραφικούς αριθμούς, το 5 χρησιμοποιείται για σκοπούς ενδοδικτυακής δρομολόγησης και VPNs, το 6 για υπηρεσίες κινητής τηλεφωνίας, το 7 προορίζεται για αριθμούς καθολικής πρόσβασης (μη ενεργό), το 8 για υπηρεσίες (όπως το 800 χωρίς χρέωση, 801 τοπικής κλήσης, 89 dial-up και υπηρεσίες δεδομένων), το 9 χρησιμοποιείται για υπηρεσίες πρόσθετου τέλους (901 γενικής χρήσης και 909 για ενήλικες). Όλοι οι αριθμοί που μπορούν να κληθούν είναι δεκαψήφιοι.
Για την παροχή υπηρεσιών ηλεκτρονικών επικοινωνιών σε όλη την Ελληνική επικράτεια χρησιμοποιείται κλειστό δεκαψήφιο σχέδιο αριθμοδότησης. Συγκεκριμένα, το μήκος των αριθμών του σχεδίου αριθμοδότησης είναι:
α. 10 ψηφία για τους αριθμούς που ξεκινούν με τα ψηφία 2 και 5−9 με εξαίρεση εκείνους της σειράς 807 το μήκος των οποίων είναι 7 ψηφία, 
β. 3 ή 4 ή 5 ή 6 ψηφία για εκείνους που ξεκινούν με το ψηφίο 1 και 
γ. 5 ψηφία για εκείνους που ξεκινούν με τα ψηφία 54.

Σύντομοι κωδικοί και κωδικοί επιλογής/προεπιλογής φορέα

Οι σειρές αριθμών με πρώτο ψηφίο το 1 αφορούν αποκλειστικά σύντομους κωδικούς και κωδικούς επιλογής/προεπιλογής φορέα. Οι σύντομοι κωδικοί αφορούν υπηρεσίες έκτακτης ανάγκης, υπηρεσίες που απορρέουν από την υποχρέωση παροχής καθολικής υπηρεσίας, υπηρεσίες πληροφοριών καταλόγου, υπηρεσίες ιδιαίτερης σπουδαιότητας για το κοινωνικό σύνολο, υπηρεσίες δικτύου που προσφέρονται από τους παρόχους δικτύων στους συνδρομητές τους, υπηρεσίες πρόσθετης χρέωσης και υπηρεσίες σύντομων μηνυμάτων (SMS).
Εξάρθρωση

Η εξάρθρωση ή εξάρθρημα είναι η μη φυσιολογική απομάκρυνση των αρθρικών επιφανειών. Αποτελεί σοβαρή κάκωση των αρθρώσεων που μπορεί να προκληθεί από ένα σοβαρό ατύχημα. Η εξάρθρωση μπορεί να προκαλέσει βλάβες σε περιβάλλουσες δομές όπως οι σύνδεσμοι, οι τένοντες, οι μύες και τα νεύρα. Οι εξαρθρώσεις είναι πολύ οδυνηρές και η επαναφορά των οστών στη θέση τους (η ανάταξη) πρέπει να γίνεται από ειδικό γιατρό ή χειρουργό.
Σοφία Σακοράφα

Αθλητισμός

Άρχισε να ασχολείται με τον αθλητισμό σε ηλικία 15 ετών, αγωνιζόμενη με τα χρώματα του Γ.Σ. Τρικάλων. Στις 26 Σεπτεμβρίου 1982 στο διεθνές μίτινγκ  Βενιζέλεια-Χανιά στα Χανιά, πέτυχε παγκόσμιο ρεκόρ με επίδοση 74,20 μέτρα. Η επίδοση αυτή παρέμεινε πανελλήνιο ρεκόρ μέχρι την εισαγωγή του νέου τύπου ακοντίου, οπότε και όλα τα ρεκόρ μηδενίστηκαν. Παρέμεινε κάτοχος του παγκοσμίου ρεκόρ στον ανοιχτό στίβο ως και την 13η Ιουνίου του 1983 όταν στο Τάμπερε της Φινλανδίας η Τιίνα Λίλακ το κατέρριψε με επίδοση 74,76 μέτρα.
Συνολικά πέτυχε 17 φορές πανελλήνιο ρεκόρ, βελτιώνοντάς το συνολικά πάνω από 30 μέτρα.
Είναι απόφοιτη της Εθνικής Ακαδημίας Σωματικής Αγωγής Θεσσαλονίκης (σήμερα ΤΕΦΑΑ).

Πολιτική

Όταν αποχώρησε από τον αθλητισμό ασχολήθηκε με την πολιτική. Εκλέχτηκε για πρώτη φορά βουλευτής με το ΠΑΣΟΚ στη Β' Αθήνας (με 33.503 σταυρούς προτίμησης) στις εκλογές του 2007, καθώς και στις εκλογές του 2009.
Στην ονομαστική ψηφοφορία που διεξήχθη στη 6 Μαΐου 2010 για το νομοσχέδιο σχετικά με το μηχανισμό στήριξης της Ε.Ε. και του Δ.Ν.Τ. και για τα έκτακτα μέτρα που πήρε η χώρα για να μην χρεοκοπήσει, διαγράφτηκε από την κοινοβουλευτική ομάδα του ΠΑΣΟΚ, καθώς δήλωσε «παρών» μαζί με τον Γιάννη Δημαρά και τον Βασίλη Οικονόμου που επίσης δήλωσαν «παρών», ξεφεύγοντας από την κομματική γραμμή που είχε ορίσει ο αρχηγός του κόμματος Γιώργος Παπανδρέου.
Στις εκλογές του Μαΐου του 2012 και του Ιουνίου του 2012, εξελέγη βουλευτής Β' Αθηνών με το ΣΥ.ΡΙΖ.Α., πρώτη σε σταυρούς (71.407) από τους υποψήφιους του κόμματος στην εν λόγω περιφέρεια. Στις ευρωεκλογές του 2014 εξελέγη ευρωβουλευτής με το ίδιο κόμμα.
Στις 11 Σεπτεμβρίου 2015 ανακοίνωσε την ανεξαρτητοποίησή της από την ομάδα του ΣΥ.ΡΙΖ.Α. στο Ευρωπαϊκό Κοινοβούλιο.  Στις 19 Δεκεμβρίου 2018 εντάχθηκε στο Μέτωπο Ευρωπαϊκής Ρεαλιστικής Ανυπακοής (ΜέΡΑ25) του Γιάνη Βαρουφάκη, με το οποίο ήταν υποψήφια στις ευρωεκλογές του 2019. Εκλέχθηκε βουλευτής στην περιφέρεια Β3' Νότιου Τομέα Αθηνών στις εκλογές του 2019.
Φωτονική

Φωτονική ονομάζεται ο κλάδος των επιστημών και της τεχνολογίας που ασχολείται με την δημιουργία, τον έλεγχο και την ανίχνευση φωτονίων ιδιαίτερα στην περιοχή του ορατού φωτός και στο κοντινό υπέρυθρο ηλεκτρομαγνητικό φάσμα. 
Η Φωτονική ως επιστήμη σχετίζεται με την κβαντική οπτική και την οπτοηλεκτρονική, ενώ τα όρια μεταξύ τους δεν είναι σαφή. Συνήθως με τον όρο «κβαντική οπτική» αναφέρεται κανείς στην βασική έρευνα και με τον όρο «φωτονική» αναφέρεται στην εφαρμοσμένη έρευνα. Ο όρος «οπτοηλεκτρονική» αναφέρεται στην στενή περιοχή της μελέτης ενεργών αλλά και παθητικών υλικών που αλληλιπεδρούν ηλεκτρικά με το φως. Επιπλέον, δεν υπάρχει σαφής διαχωρισμός μεταξύ αυτών των πεδίων και της οπτικής, ενώ χρησιμοποιούνται διαφορετικοί ορισμοί σε διαφορετικές γεωγραφικές περιοχές και σε διαφορετικές βιομηχανίες.
Το πεδίο της φωτονικής παρουσιάζει ιδιαίτερο ενδιαφέρον στις οπτικές τηλεπικοινωνίες. Η επιστήμη και οι εφαρμογές της φωτονικής στηρίζονται κυρίως στην χρήση των λέιζερ.

Περίληψη των ερευνητικών πεδίων της φωτονικής

Το πεδίο της φωτονικής περιλαμβάνει την εκπομπή, την μετάδοση, την ενίσχυση, την ανίχνευση και την διαμόρφωση του φωτός. Οι φωτονικές διατάξεις περιλαμβάνουν τις οπτοηλεκτρονικές διατάξεις (όπως τα λέιζερ και τους φωτοανιχνευτές), τους φωτονικούς κρυστάλλους, οπτικές ίνες, τους επίπεδους κυματοδηγούς και άλλα παθητικά οπτικά στοιχεία.
Μερικές από τις περιοχές όπου βρίσκει εφαρμογή η φωτονική είναι οι τηλεπικοινωνίες, η επεξεργασία πληροφοριών, η φωταψία, η μετρολογία, η φασματοσκοπία, η ολογραφία, η ιατρική (χειρουργική, διόρθωση όρασης, ενδοσκόπιση, παρακολούθηση υγείας), επεξεργασία υλικών με χρήση λέιζερ, τέχνη της όρασης, βιοφωτονική, γεωργία, ρομποτική και άμυνα.

Ιστορία της φωτονικής

Η φωτονική ως πεδίο εμφανίστηκε ουσιαστικά το 1960, με την εφεύρεση των λέιζερ. Κατά την διάρκεια του 1970 η ανάπτυξη των οπτικών ινών όπως επίσης και των ενισχυτών προσμίξεων Ερβίου αποτέλεσαν την κύρια εφαρμογή της φωτονικής και έθεσαν τις βάσεις για την ανάπτυξη των τηλεπικοινωνιών στα τέλη του 20ου αιώνα, ενώ παρείχαν την απαραίτητη υποδομή για την ανάπτυξη του διαδικτύου.
Τα τελευταία χρόνια παρατηρείται μεγάλη ανάπτυξη της φωτονικής σε περιοχές που δεν αφορούν τις τηλεπικοινωνίες και το διαδίκτυο. Επιπλέον αναμένεται τεράστια ανάπτυξη του πεδίου αυτού αν ευοδωθούν οι προσπάθειες κατασκευής φωτονικών διατάξεων από πυρίτιο (silicon photonics).